CELEX: C2007/129/48
Language: sk
Date: 2007-06-09 00:00:00
Title: Vec F-37/07: Žaloba podaná 23. apríla 2007 – Cros/Súdny dvor

9.6.2007   
            
            
               SK
            
            
               Úradný vestník Európskej únie
            
            
               C 129/28
            
         Žaloba podaná 23. apríla 2007 – Cros/Súdny dvor
   (Vec F-37/07)
   (2007/C 129/48)
   Jazyk konania: francúzština
   Účastníci konania
   
      Žalobkyňa: Alexia Cros (Howald, Luxembursko) (v zastúpení: E. Reveillaud, advokát)
   
      Žalovaný: Súdny dvor Európskych spoločenstiev
   Návrhy žalobkyne
   
               —
            
            
               zrušiť rozhodnutie menovacieho orgánu z 19. júla 2006, ktorým bola žalobkyňa menovaná za úradníčku v skúšobnej dobe – právničku prekladateľku od 1. septembra 2006 v časti, v ktorej jej bola priznaná platová trieda AD 7,
            
         
               —
            
            
               rozhodnúť, že žalobkyni bude priznané so spätnou účinnosťou odo dňa vymenovania 1. septembra 2006 zaradenie do platovej triedy A*10 zodpovedajúce platovej triede LA6 pred nadobudnutím účinnosti nariadenia Rady (ES, Euratom) č. 723/2004 z 22. maca 2004, ktorým sa mení a dopĺňa Služobný poriadok zamestnancov Európskych spoločenstiev a Podmienky zamestnávania ostatných zamestnancov Európskych spoločenstiev (1),
            
         
               —
            
            
               nariadiť úplné obnovenie služobného postupu so spätnou účinnosťou od 1. septembra 2006,
            
         
               —
            
            
               zaviazať žalovaného na náhradu trov konania.
            
         Žalobné dôvody a hlavné tvrdenia
   Žalobkyňa tvrdí, že napadnuté rozhodnutie založené na článku 12 prílohy XIII služobného poriadku porušuje:
   
               —
            
            
               oznámenie o všeobecnom výberovom konaní CJ/LA/24 (2), podľa ktorého sa úspešní uchádzači budú prijímať do zamestnania v platovej triede LA7/LA6,
            
         
               —
            
            
               zásadu rovnosti zaobchádzania,
            
         
               —
            
            
               zásadu legitímnej dôvery, ako aj zásadu riadneho úradného postupu, transparentnosti a starostlivosti.
            
         
      (1)  Ú. v. EÚ L 124, 27.4.2004, s. 1.
   
      (2)  Ú. v. ES C 182 A, 31. júla 2002, s. 1.